Biakas

Biakas () – sala Ramiajame vandenyne, netoli šiaurės vakarinių Naujosios Gvinėjos krantų, Biako (Shauteno) salyne. Priklauso Indonezijai, Papua provincijai, Biako–Numforo regencijai. Salos ilgis 72 km, plotis 37 km, užima 2455 km² plotą. Yra prie Čenderavasiho įlankos žiočių; šiaurės vakaruose jungiasi su Supiorio sala. Į pietryčius nuo Biako plyti Paidado salynas.

Sala kalnuota, aukštis iki 740 m. Paviršių dengia atogrąžų miškai, nemažai endeminių rūšių.

Biake 2020 m. gyveno 122 tūkst. gyventojų.Badan Pusat Statistik, Jakarta, 2021. Pagrindinis miestas – Biakas. Gyventojai daugiausia papuasai (plačiausiai vartojama biakų kalba). Verčiamasi žvejyba, žemės ūkiu. Biako miesto apylinkių pakrantėse išgaunama nafta. Yra oro uostas ir jūrų uostas. Biako sala – viena tankiausiai gyvenamų Irian Džajoje.

1526 m. Biaką pasiekė portugalų jūrininkas Žoržė de Menezesas ir pavadino Don Žoržės sala ().Kratoska, Paul H. (2001). South East Asia, Colonial History: Imperialism before 1800, Volume 1 de South East Asia, Colonial History. Taylor & Francis. p. 56.  1942–1944 m. salą buvo užėmę japonai.

 Šaltiniai 

Kategorija:Indonezijos salos